b'\n_START_ARTICLE_\nSarophorus\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (5-10 millimeter), avlange, brunsvarte skarabider. Oversiden er tett og grovt punktert, pronotum gjerne med spredte skjell og litt uregelmessige, blanke kn\xc3\xb8ler, dekkvingene ofte med opph\xc3\xb8yde lengderibber eller avlange kn\xc3\xb8ler.\n_START_SECTION_\nLevevis\n_START_PARAGRAPH_\nLite synes kjent om biologien til denne slekten, som kan forekomme b\xc3\xa5de i buskdominert lende og mer \xc3\xa5pne omr\xc3\xa5der, oftest noe h\xc3\xb8ytliggende. Muligens lever artene p\xc3\xa5 forholdsvis gammel, innt\xc3\xb8rket gj\xc3\xb8dsel og/eller gamle, innt\xc3\xb8rkede kadavere.\n_START_SECTION_\nUtbredelse\n_START_PARAGRAPH_\nSlekten er utbredt i det s\xc3\xb8rlige Afrika, et par av artene g\xc3\xa5r s\xc3\xa5 langt nord som Tanzania og den Den demokratiske republikken Kongo.'